  Туспуктэм: Россиысь тодосъя академилэн Урал ёзэтысьтыз Эскеронъёсъя удмурт федерал центрлэн пресс-службаез Анжелика Тихонова корреспондент 19-тӥ пӧсьтолэзе Дэри ёросысь Первомайской каргурт котырын бусылэн нуналэз ортчиз. Со сярысь Россиысь тодосъя академилэн Урал ёзэтысьтыз Эскеронъёсъя удмурт федерал центрлэн пресс-службаез ивортӥз. «ЭлитАгро» ужрадын улосвылын будэтыны тупатэм чабейлэн, ӟеглэн, йыдылэн, сезьылэн, соялэн но етӥнлэн 70-лэсь трос сортъёсынызы тодматӥзы. Кылсярысь, Эскеронъёсъя центрын ужасьёс Ульяновск улосвылысь тодосчиосын валче ужаса кылдытэм кын улэ кизёно чабейлэн, тысьлы но пудо сиёнлы мынӥсь сезьылэн селекционной видъёссы сярысь веразы. « Ми выльысь улӟытӥм Удмуртиысь гурт возёс вузъёс поттӥсьёслы туж кулэ луись сямез – Бусылэсь нуналзэ ортчытонэз. Татын ми гурт возёс вузъёс поттӥсьёсмы музъемъёссылы, ужпумъёссылы тупась сорт бырйыны мед быгатозы шуыса, асьме дорын но кунгож сьӧрын дасям сортъёсты эскериськом. Со йылпумъянъёс лэсьтон, выль сортъёсын тодматскыны луонлык но тодон-валанэн люкиськон » Алексей Семенихин, Россиысь тодосъя академилэн Урал ёзэтысьтыз Эскеронъёсъя удмурт федерал центрен кивалтӥсьлэн нырысетӥ воштӥсез Ужрадэ Удмуртиысь сяна, Башкириысь, Пермь шаерысь, Ульяновск улосвылысь ӧнерчиос вуылӥзы. Тодэ вайытом, кемалась ик ӧвӧл Россиысь тодосъя академилэн Урал ёзэтысьтыз Эскеронъёсъя удмурт федерал центрысь Гурт возёсъя тодосъя но эскеронъёсъя институтысь ӧнеричос картофкалэсь выль сортъёссэ поттӥзы но соосты «Югдон», «Тюрагай», «Зарни», «Батыр», «Мелун» но «Парус» нимазы. Эшшо кӧня ке сортъёслы мерлыко вотэсъёс пыр ним ӵектыны дэмлазы. Тегъёс: гуртвозёс будосъёс Удмуртия  